El Castell acollirà dissabte una actuació de la formació Forma Antiqva
04/11/2005 14:17:00

# El Castell acollirà dissabte una actuació de la formació Forma Antiqva

*   04/11/2005 14:17:00
*   [Imprimir](#)
*   Compartir
*    https://www.alaquas.org/documento.asp?id\_do=9693

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9693%2F0&title=Ajuntament%20d%27Alaqu%C3%A0s.%20Premsa.El%20Castell%20acollir%C3%A0%20dissabte%20una%20actuaci%C3%B3%20de%20la%20formaci%C3%B3%20Forma%20Antiqva)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9693/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9693/9693_Form_4.jpg)](https://www.alaquas.org/ficheros/documentos/2005/2/9693/9693_Form_10.jpg "<a href='https://www.alaquas.org/ficheros/documentos/2005/2/9693/9693_Form_10.jpg' target=_blank><i class='fa fa-external-link' aria-hidden='true'></i>.El Castell acollirà dissabte una actuació de la formació Forma Antiqva</a>")

Aquest concert s'emmarca dins del Cicle de Concerts de Tardor

Aquest cap de setmana continua el Cicle de Concerts de Tardor organitzat per l'Ajuntament d'Alaquàs per tal de promocionar i donar a conèixer entre els veïns i les veïnes de la ciutat la música tradicional i valenciana.

Dins de la programació, el dissabte 5 de novembre a les 20:30 hores al Castell d'Alaquàs, la formació de música barroca Forma Antiqva oferirà una actuació sota el nom Bizarre! que estarà estructura en cinc parts: Battalla de Barabasso yerno de Satanas; Canzona settima a Basso Solo della Superba; Sonata 13; Canzona qvinta a Basso Solo della Tromboncina; i Folia echa para mi senora Dona Tarolilla de Carallenos.

Aquesta actuació, en la què es donarà a conèixer la música virtuosística italiana dels segles XVII i XVIII, una de les èpoques més fascinants de la història de la música, compatarà amb les interpretacions de Esther Buendía (violí barroc), Chus Castro (violí barroc), Urko Larrañaga (violoncel barroc), Pablo Zapico (guitarra barroca), Daniel Zapico (tiorba) i Aarón Zapico (clavecí).

Forma Antiqva és una formació de música barroca integrada per joves intèrprets procedents de prestigiosos conservatoris, com l'Escola Superior de Música de Catalunya o el Reial Conservatori de la Haia, i compta amb una gran experiència concertística en diverses formacions i orquestres barroques. Treballen la interpretació històrica amb alguns dels professors més reconeguts internacionalment, com Emilio Moreno, Jacques Ogg, Xavier Díaz Latorre, Bruno Cocset o Wilbert Hazelzet.

Han oferit nombrosos concerts i han actuat en la VI Setmana de Música Antiga de Gijón, los Martes Musicales de la Fundación Caja Vital de Vitoria o la XI Mostra de Música Antiga Castillo de Aracena, entre d'altres, aconseguint sempre el reconeixement unànime de públic i crítica. Entre els projectes més immediats es troba la participació en el Fringe de Barcelona, VI Corpus de Música Antiga de Toledo, Festival de les Músiques Religioses del Món a Girona, Cicle de Música Antiga de Roda de Isábena a Osca, VIII Setmana de Música Antiga de Gijón i també concerts a Catalunya i Andalusia.